**Contract nr.**

**privind achiziționarea de servicii de telefonie**

1.**Între:  
SPITALUL DE PSIHIATRIE TULGHES**, adresa : loc.Tulghes, Str. Principală, nr.34, jud.Harghita , cod fiscal : 4367728, cont RO33TREZ24F660601200105X, deschis la Trezoreria Toplita reprezentata prin Manager, ………………………., in calitate de **achizitor-beneficiar**, pe de o parte ,

şi

**………………………**, cu sediul în București, str. ………… nr. ………., ……….., …………….., ……….,………, telefon/fax ………………; ………………, CIF ………., înregistrată la Registrul Comerțului cu numărul ………………………., cont ……………………………….. deschis la …………….., reprezentat prin …………………………., având funcția de Reprezentant Vanzări, ……………….., în continuare **prestator**.

**2.Definiţii**2.1. În prezentul contract subsecvent de servicii, următorii termeni vor fi interpretaţi astfel:  
a) **contract** - contract de achiziţie publică încheiat în baza ofertei;  
b) **achizitor beneficiar şi prestator** - părţile contractante, aşa cum sunt acestea numite în prezentul contract

c) **preţul contractului** - preţul plătibil prestatorului de către achizitor, în baza contractului subsecvent de servicii, pentru îndeplinirea integrală şi corespunzătoare a tuturor obligaţiilor asumate prin acesta;

d) **servicii** - serviciile cuprinse în prezentul contract, pe care prestatorul se obligă să le presteze achizitorului, inclusiv lucrările de conectare la destinaţiile finale; serviciile aferente activităţillor legate de furnizarea semnalului de telefonie si a internet asigurarea şi după caz asistenţa tehnică în perioada contractului şi orice alte asemenea obligaţii care revin prestatorului;

e) **forţa majoră** - un eveniment mai presus de controlul părţilor, care nu se datorează greşelii sau vinei acestora, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo,  
enumerarea nefiind exhaustivă ci enuntiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

f) zi - zi calendaristică; an - 365 de zile.

**3.Interpretare**  
3.1. În prezentul contract, cu excepţia unei prevederi contrare, cuvintele la forma singular vor include forma de plural şi viceversa, acolo unde acest lucru este permis de context.  
3.2. Termenul “zi”sau “zile” sau orice referire la zile reprezintă zile calendaristice dacă nu se specifică in mod diferit

**4. Obiectul principal al contractului**

4.1. Prestatorul se obligă să presteze servicii de **telefonie** în perioada convenită şi în conformitate cu specificaţiile din solicitarea de ofertă, oferta tehnică şi cu obligaţiile asumate prin prezentul contract, detailate în anexa/anexele la contract.

**5. Preţul contractului**

5.1. Tarifele lunare pentru tipurile de abonamente care fac obiectul prezentului contract sunt exprimate în lei şi sunt menţionate în anexele contractului

5.2. Preţul convenit pentru îndeplinirea contractului, respectiv pentru prestarea serviciilor menționate la clauza 4.1, plătibil prestatorului de către achizitor, este de **………………. lei/ lună fără TVA.**

5.3. Plata serviciilor se va efectua lunar, ulterior prestării serviciilor, în conformitate cu modalitățile de plată stabilite la clauza 10.3.

5.4. În situația în care serviciile asumate de către prestator nu vor funcționa pe o perioadă mai mare de 7 zile, achizitorul –beneficiar nu va achita factura pentru luna respectivă.

**6. Durata contractului**

6.1. Prezentul contract intră în vigoare la data semnării lui de către ambele părţi contractante, respectiv de la data semnării lui de către ultima parte contractantă implicată, și încetează la data de **31.12.2023, cu posibilitatea prelungirii prin act additional.**

**7. Executarea contractului**

7.1. Perioada în care se prestează serviciile este de **12 luni**, respectiv de la data de …………………… până la data de 31.12.2023.

**8. Documentele contractului**

8.1. Documentele de referință ale contractului sunt:

-solicitarea de ofertă nr. …………………………. și anexele la acesta, parte integrantă a documentației de atribuire,

-propunerea financiară și propunerea tehnică, înregistrată cu nr…………………

-Anexe

**9. Obligaţiile principale ale prestatorului:**

9.1. -Să presteze serviciile care fac obiectul prezentului contract la standardele şi performanţele prezentate cu profesionalismul şi promptitudinea cuvenite angajamentului asumat, în conformitate cu propunerea tehnică prezentată si propunerea financiară.

9.2. -Să despăgubească achizitorul împotriva oricăror:

reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, terminalele, materialele, instalaţiile sau utilajele folosite pentru sau în legătură cu serviciile achiziţionate, şi daune-interese, cu excepţia oricăror pierderi de profit sau de afacere, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

9.3.- Să asigure remedierea eventualelor defecțiuni în funcționarea serviciilor în **maxim 48 ore** din momemtul transmiterii sesizării, inclusiv în zilele de sâmbătă, duminică și sărbătorile legale și să răspundă la sesizările achizitorului, în conformitate cu prevederile cuprinse in solicitarea de ofertă, transmisă telefonic, prin SMS sau e-mail, în caz contrar achizitorul are dreptul să solicite penalități de întârziere, în conformitate cu prevederile art. 11.1.(plata facturilor lunare se va efectua proporțional cu perioada în care serviciile au funcționat corespunzător)

9.4. -Să transmită achizitorului facturile emise, la adresa de e-mail ……………………………., facturile vor fi însoțite de anexe ce vor conține defalcarea costurilor pe fiecare abonament în parte.

9.5. - Să instaleze, să conecteze și să porteze numere de telefon ale achizitorului în termen de maxim 3 zile lucrătoare de la solicitarea acestuia, după caz.

9.6 –Să colaboreze cu reprezentantul desemnat de achizitor în toate situații legate de furnizarea serviciilor pe durata contractului.

**10. Obligaţiile principale ale achizitorului**

10.1. Achizitorul se obligă să recepţioneze, potrivit clauzei 15, serviciile prestate.

10.2. Achizitorul are obligaţia de a pune la dispoziţia prestatorului orice facilităţi şi/sau informaţii pe care acesta le-a cerut în propunerea tehnică şi pe care le consideră necesare pentru îndeplinirea contractului.

10.3. (1) Plata facturilor emise de către prestator, reprezentând contravaloarea serviciilor care au fost prestate, se va face de către achizitor, în termen de 30 de zile de la primirea acestora, în conformitate cu prevederile Legii nr. 72/2013.

Dacă facturile sau alte documente suport ale acestora, emise de către prestator, nu sunt întocmite corespunzător (nu corespund condițiilor de formă și de fond, potrivit prevederilor legale și /sau nu corespund serviciilor prestate) și sunt necesare clarificări suplimentare, termenele de plată se suspendă la notificarea achizitorului în acest sens, până la momentul completării elementelor care au făcut obiectul clarificărilor, respectiv până la primirea documentelor refăcute în mod corespunzător, după caz.

**11. Sancţiuni pentru neîndeplinirea culpabilă a obligaţiilor**

11.1. În cazul în care, din culpa sa, furnizorul nu își îndeplinește obligaţiile asumate, atunci achizitorul are dreptul de a solicita plata dobânzii legale penalizatoare aplicată la valoarea obligatiei neexecutate, pentru fiecare zi de întârziere, în conformitate cu art. 3 alin (21) din Ordonanța Guvernului nr. 13/2011 privind dobânda legală remuneratorie și penalizatoare pentru obligațiile bănești precum și pentru reglementarea unor măsuri financiar – fiscale în domeniul bancar, aprobată prin Legea nr. 43/2012 cu modificările și completările ulterioare.

11.2 – În cazul în care, din culpa sa, achizitorul nu îşi onorează facturile în termenul stabilit, furnizorul are dreptul de a solicita plata dobânzii legale penalizatoare aplicată la valoarea plății neefectuate, pentru fiecarezi de întârziere, în conformitate cu art. 4 din Legea 72/2013 privind măsurile pentru combaterea întârzierii în executarea obligațiilor de plată a unor sume de bani rezultând din contracte încheiate între profesioniști și între aceștia și autorități contractante.

11.3. În cazul în care achizitorul nu onorează plata facturilor în termenele convenite la clauza 10.3. prestatorul are dreptul de a sista prestarea serviciilor. Imediat ce achizitorul onorează factura, prestatorul va relua prestarea serviciilor.

11.4Achizitorul îți rezervă dreptul de a rezilia contractul oricând pe perioada derulării acestuia în cazul în care furnizarea serviciilor de teleonie mobilă și internet este întreruptă din cauza semnalului slab sau inexistnt pentru o perioadă mai mare de 7 zile, precum și neplata facturii pentru luna respectivă.

11.5. Nerespectarea obligaţiilor asumate prin prezentul contract de către una dintre părţi în mod culpabil, dă dreptul părţii lezate de a considera contractul reziliat de drept şi de a pretinde plata de daune-interese.

11.6. În cazul în care prestatorul nu va respecta termenul de maxim 3 zile lucrătoare de la solicitarea achizitorului, pentru instalarea, conectarea și portarea numerelor de telefon achizitorul îşi rezervă dreptul de a denunţa unilateral contractul, printr-o notificare scrisă adresată prestatorului, fără nici o compensaţie si cu executarea garanţiei de bună execuţie a contractului.

11.6. Achizitorul îşi rezervă dreptul de a denunţa unilateral oricând contractul, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această anulare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

**12. Garanţia de bună execuţie a contractului** : Nu se solicită garanție de bună execuție.

13. **Alte responsabilităţi ale prestatorului**

13.1. Prestatorul se obligă să supravegheze prestarea serviciilor, să asigure resursele umane, materialele, instalaţiile, echipamentele şi orice alte asemenea, serviciile furnizate să întrunească parametrii minimi stabiliți de ANCOM prin reglementările în vigoare.

13.2. Minutele incluse neutilizate și SMS-urilor incluse în abonament se reportează automat, de la o lună la alta, dar nu mai mult decât minutele și SMS-urile incluse în abonament.

**14. Alte responsabilităţi ale achizitorului**

14.1. Achizitorul se obligă să pună la dispoziţia prestatorului numerele de telefon existente pentru prestarea serviciilor.

14.2 Să desemneze persoana de contact. Date reprezentant: ………………………., [tel:](mailto:tel:) ……………………………… , email: …………………………………..

**15. Recepţie, inspecţii, teste şi verificări**

15.1. Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din solicitarea de ofertă.

15.2. Verificările vor fi efectuate în conformitate cu prevederile din prezentul contract.

**16. Ajustarea preţului contractului**

16.1. Tarifele unitare ale abonamentelor voce și internet precum și tarifele adiționale menționate în propunerea financiară a prestatorului sunt ferme şi nu pot fi modificate pe durata prezentului contract.

**17. Amendamente**

17.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, în cazul apariţiei unor circumstanţe care nu au putut fi prevăzute la data încheierii contractului sau în orice alte situații în care părțile consideră necesară amendarea dispozițiilor contractuale, cu respectarea prevederilor legale.

**18. Cesiunea**

18.1. Cesiunea creanţelor născute din prezentul contract este permisă numai cu acordul prealabil al achizitorului. Obligaţiile născute din prezentul contract nu pot face obiectul niciunei cesiuni, acestea rămânând în sarcina părţilor, astfel cum au fost stipulate și asumate prin contract.

**19. Forţa majoră**

19.1. Forţa majoră este constatată de o autoritate competentă.

19.2. Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

19.3. Îndeplinirea contractului va fi suspendată în perioada de acţiune a forţei majore, dar fără a prejudicia drepturile ce li se cuveneau părţilor până la apariţia acesteia.

19.4. Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

19.5. Dacă forţa majoră acţionează sau se estimează ca va acţiona o perioadă mai mare de 6 luni, fiecare parte va avea dreptul să notifice celeilalte parţi încetarea de plin drept a prezentului contract, fără ca vreuna din parţi să poată pretindă celeilalte daune-interese.

19.6. Achizitorul îşi rezerva dreptul de a denunţa unilateral contractul de servicii, in cel mult 30 de zile de la apariţia unor circumstanţe care nu au putut fi prevăzute la data încheierii contractului si care conduc la modificarea clauzelor contractuale in aşa măsura încât îndeplinirea contractului respectiv ar fi contrara interesului public.

**20. Soluţionarea litigiilor**

20.1. Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea contractului.

20.2. Dacă după 15 zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti din România.

**21. Limba care guvernează contractul**

21.1. Limba care guvernează contractul este limba română.

**22. Comunicări**

22.1. (1) Orice comunicare între părţi, referitoare la îndeplinirea prezentului contract, trebuie să fie transmisă în scris.

Orice document scris trebuie înregistrat atât în momentul transmiterii cât şi în momentul primirii.

22.2. Comunicările între părţi se pot face şi prin telefon, telegramă, telex, fax sau e-mail cu condiţia confirmării în scris a primirii comunicării.

**23. CLAUZA DE PRELUCRARE A DATELOR:**

**23.1** **Părțile** sunt conștiente de faptul că normele europene din Regulamentul 679/2016 se aplică oricărui operator de date sau imputernicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părțile confirmă respectarea deplină a următoarelor prevederi, inclusiv dar fără a se limita la:

- capacitatea de a respecta drepturile persoanelor vizate privind ștergerea, corectarea sau transferul informațiilor personale

- informarea in caz de breșă de date a tuturor destinatarilor relevanți, într-un interval maxim de 72 ore și, în cazul Prestatorului nu mai târziu de 24 ore de la momentul în care o astfel de încălcare a securităţii datelor a ajuns în atenția acestuia,

- îndeplinirea tuturor îndatoririlor obligatorii privind documentarea conformării cu Regulamentul 679/2016.

**23.2 Părțile** pot utiliza datele personale ale semnatarilor în limita contractului pe care îl au încheiat, acesta fiind baza legală a prelucrării orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemena perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

**23.3 Datele cu caracter personal** schimbate între Părți nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod. Prin urmare, Părțile vor lua toate măsurile tehnice și în special organizatorice necesare, în ceea ce priveşte obligațiile asumate prin această clauză:

- vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal

- vor preveni utilizarea fără autorizație a sistemelor de prelucrare a datelor

- se vor asigura că persoanele care au dreptul să utilizeze un sistem de prelucrare a datelor au acces numai la datele la care au Drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare

- se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se doreşte să se efectueze transferul datelor cu caracter personal prin mijloace de transmitere a datelor

- se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor

- se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul incheiat între Părți

- se vor asigura că datele cu caracter personal sunt protejate de distrugere sau pierdere accidentală

- se vor asigura că datele colectate în scopuri diferite pot fi prelucrate separate.

**24. Legea aplicabilă contractului**

23.1. Contractul va fi interpretat conform legilor din România.

Părţile au înţeles să încheie astăzi, ……………………., prezentul contract, în două exemplare, câte unul pentru fiecare parte.

**Achizitor Prestator**

**SPITALUL DE PSIHIATRIE TULGHEȘ S.C.**

Manager, Reprezentant comercial

Director financiar Contabil

Compartiment Achizitii Publice, Contractare

Întocmit/Avizat